open-index/open-wikipedia-markdown huggingface dataset:
Heidi Sævareid

**Heidi Sævareid** (født 30. januar 1984 i Arendal) er en norsk forfatter, oversetter og litteraturkritiker, bosatt i Oslo fram til 2015. Hun flyttet da til Storbritannia og bor nå i Bristol (2018).

Hun er oppvokst i Lillesand og Kristiansand, og har en mastergrad i nordisk litteratur fra Universitetet i Oslo 2007. Hun har arbeidet som forlagsredaktør i Cappelen og redaktør for Barnebokkritikk.no. Hun har vært kritiker i *[[Vårt Land]]* (2007-12), i *[[Numer]]* og på Barnebokkritikk.no. Hun har oversatt skjønnlitteratur for Lunde Forlag og Cappelen Damm.

Hun debuterte som forfatter i 2013 med ungdomsromanen *Spranget*. Den ble nominert til Brageprisen og tildelt Kulturdepartementets debutantpris. Romanen baserer seg på hennes egne erfaringer fra ungdomsmiljøet i Filadelfiamenigheten i Kristiansand. I ungdomsromanen *Slipp hold* (2015) er handlingen lagt til Grünerløkka og til et suspensionmiljø. For denne boken ble hun hedret med Riksmålsforbundets barne- og ungdomsbokpris.

## Bibliografi
* *Spranget* – roman, Omnipax (2013)
* *Slipp hold* – ungdomsroman, Mangschou forlag (2015)
* *Slagside* – ungdomsroman, Gyldendal (2016)
* *Bruddlinjer* – ungdomsroman, Gyldendal (2017)
* *Life in the U.K* – roman, Flamme (2018)
* *Longyearbyen* – roman, Gyldendal (2020)
* *XR UK* – ungdomsroman, Flamme (2021)

## Referanser


## Kilder
*Presentasjon av Heidi Sævareid i Forfatterkatalogen på Forfattersentrums nettsider
Baroch Tendler

**Baroch Tendler** er et forfatterpseudonym knyttet til én enkelt bok: ungdomsromanen *Jakten*, som ble utgitt av Cappelen Damm i 2009.

Romanen skildrer et dødsfall, mistanker om æresdrap og rasistiske strømninger i et nåtidig, flerkulturelt Oslo. I tillegg skildres et gryende kjærlighetsforhold mellom de to guttene Johan og Mouni. Boka ble tildelt Kulturdepartementets debutantpris.

Det har vært spekulert i om Herman Willis står bak pseudonymet.

## Referanser
Sphinx Arms

**Sphinx Arms** er en sveitsisk våpenprodusent som er kjent for å lage pistoler. Pistolene deres har hovedsakelig blitt brukt av spesialstyrker, elitepolitienheter og sportsskyttere.

## Historie
Sphinx ble grunnlagt i 1876 og spesialiserte seg lenge på maskinering av presisjonsverktøy. Etter å lenge hatt ønske om å entre våpenindustrien kjøpte de i slutten av 1980-årene opp ITM som hadde produsert modellene AT-84 (lisensiert klone av CZ 75), AT-84S og AT-88 (forbedret utgave CZ-designet). Sphinx utviklet designet videre og kom i 1993 ut med AT-380 og 2000-serien. Senere kom den svært kjente 3000-serien i 2003, og den siste SDP-serien kom i 2013. I tillegg til våpen produserer også Sphinx spesialverktøy og medisinsk utstyr.

## Produksjon
Alle Sphinx-pistoler er produsert i Sveits. AT-380, 2000- og 3000-seriene var ikke masseproduserte, men ble maskinert med ekstremt små toleranser og montert for hånd med høykvalitets løp tilpasset av børsemakere. Sphinx pistoler har derfor vært svært mye dyrere enn masseproduserte pistoler, men har hatt rykte for å være svært pålitelige og presise. Alle pistolene unntatt AT-380 har kommet med en testblink som viser egenspredningen.

I 2010 ble Sphinx kjøpt opp av amerikanske KRISS Group og begynte å legge om produksjonslinjene for masseproduksjon. Det gav utløp i SDP-serien som i 2013 ble den første masseproduserte pistolen fra Sphinx. Produksjonskostnadene ble senket med over 66%, delvis grunnet ISO-sertifisering.

## Modeller
* **AT-380**
* **2000-serien**: S, P, PS og H
* **3000-serien**: Standard, Competition Production, Compact, Tactical, Police, SOP og Hi-Cap. Tilgjengelig i stål, rustfritt stål, titan eller aluminium.
* **SDP-serien**: Compact, Compact Plus, Standard og Production. Tilgjengelig i polymer, stål, rustfritt stål, titan og aluminium.

File:Sphinx 3009 pistol DSC01242.jpg|3009
File:Sphinx 3009 pistol DSC01246.jpg|3009
File:Sphinx 3045 pistol DSC01243.jpg|3045 
File:Sphinx AT-380M (43303023091).jpg|AT-380M


## Referanser
1. divisjon håndball for kvinner 2013/14

**[[1. divisjon håndball for kvinner]] 2013/14** var det neste øverste nivået i norsk kvinnehåndball sesongen 2013-14.

## Tabellen

## Kvalifisering til [[Eliteserien i håndball for kvinner 2014/15|Eliteserien 2014/15]]
## Eksterne lenker
* 1. divisjon håndball for kvinner 2013/14
Hovsångare

**Hovsångare** (norsk: hoffsanger) er en svensk hederstittel opprettet av kong Gustav III, tilsvarende kammersanger i flere andre land. De først utnevnte hoffsangerne var Lovisa Augusti, Elisabeth Olin og Carl Stenborg i 1773.

Hederstittelen er i aktiv bruk (2026). Blant kjente hoffsangere i nyere tid finnes Jussi Björling, Birgit Nilsson, Alice Babs, Ragnar Ulfung, Edith Thallaug, Anne Sofie von Otter og fra 2025 Christina Nilsson og John Lundgren.

## Referanser
Rolando Aarons

**Rolando Aarons** (født 16. november 1995) er en jamaicansk-engelsk fotballspiller som fra den 30. juni 2023 er klubbløs.

Han debuterte for Newcastle United den 17. august 2014 hjemme mot Manchester City, en kamp de tapte 2-0. Aarons er spilleberettiget for både det engelske og jamaicanske landslaget.

## Referanser


## Eksterne lenker
* 
* Newcastle United F.C. profile
* Rolando Aarons profile på the Football Association
Patrick Roberts

**Patrick John Joseph Roberts** (født 1997) er en engelsk fotballspiller som spiller for .

Han har tidligere spilt for , der han debuterte den 22. mars 2014 mot . Den 19. juli 2015 signerte han for Manchester City.

## Referanser


## Eksterne lenker
* 
* Fulham F.C. player profile
Regina

**Regina** kan vise til:

*Regina (Saskatchewan) – hovedstaden i den kanadiske provinsen Saskatchewan
*Regina (navn) – et kvinnenavn
Krisztina Triscsuk

**Krisztina Triscsuk** (, Kristina Trisjtsjuk; født 17. juli 1985 i Boksitogorsk) er en russisk-ungarsk håndballspiller, som spiller for den tyske klubben  og på det ungarske landslaget.

Triscsuk har bodd i Ungarn siden 2004 og fikk i oktober 2012 ungarsk statsborgerskap.

## Karriere
### Klubb
Triscsuk spilte for  i Russland til hun i 2004 flyttet til Ungarn og signerte for . Etter kun en sesong i klubben meldte hun overgang til  i byen Székesfehérvár.

I sin sjette sesong med Fehérvár, gikk Triscsuk 14. mai 2011 forbi Beatrix Balogh (643 mål) som den mestscorende spilleren i ungarsk liga, da hun scoret 13 mål mot Veszprém.

### Landslag
I sin ungdom spilte Triscsuk med Emilija Turej, Ljudmila Postnova og Jekaterina Andrjusjina på russiske ungdoms- og juniorlandslag, men fikk aldri prøve seg på A-landslagset.

10. desember 2012 ble Triscsuk kalt opp til det ungarske kvinnelandslaget foran Håndball-EM 2012 som erstatning for Melinda Vincze. Hun fikk sin debut dagen derpå i en 25&ndash;19-seier mot Romania som sendte Ungarn til semifinalen.

## Meritter
### Klubb
#### Fehérvár
* Magyar Kupa:
** Cupfinalist 2006

### Landslaget
* Håndball-EM for kvinner
** Bronsemedaljør 2012

## Referanser


## Eksterne lenker
*
Killer Elite

:*For filmen fra 1975, se [[The Killer Elite]]


***Killer Elite*** er en [[britisk]]-[[australsk]] [[Actionfilm|action]][[thriller]] fra [[Filmåret 2011|2011]] med [[Jason Statham]], [[Clive Owen]] og [[Robert De Niro]] i hovedrollene. Filmen er basert på romanen *The Feather Man'' fra 1991 av Sir Ranulph Fiennes, og ble regissert av Gary McKendry.

## Sammendrag
I 1980 reiser leiesoldatene Danny Bryce, Hunter, Davies og Meier i Mexico for å drepe en mann. Danny dreper ved et uhell mannen foran øynene på mannens barn, før han blir skadd under flukten. Danny blir sterkt berørt av denne hendelsen, han slutter som leiemorder, og trekker seg tilbake til hjemlandet Australia. Ett år senere reiser Danny til Oman, hvor Hunter blir holdt fanget. Danny møter en mann (Adewale Akinnuoye-Agbaje) som arrangerer forskjellige oppdrag for snikmordere, og Danny får vite at Hunter godtok en jobb som han fikk seks millioner dollar for, men han klarte ikke å gjennomføre dette oppdraget. Hvis Danny ikke fullfører oppdraget til Hunter, så vil Hunter bli henrettet.

Danny blir introdusert til Sheikh Amr, en avsatt konge fra et lite område av Oman som vil at Danny skal drepe tre eks-soldater fra det britiske Special Air Service. Henholdsvis Steven Harris, Steven Cregg og Simon McCann som drepte hans tre eldste sønner under Dhofar-opprøret. Danny må ta opp tilståelsene deres på video, og arrangere dødsfallene slik at det ser ut som ulykker. Han må gjøre dette før den dødssyke Sheikh avgår ved døden. Dette vil gjøre at sheikhens fjerde sønn, Bakhait, kan ta kontrollen over ørkenområdet som hans far tidligere hadde regjert over. Hvis Danny mislykkes, vil Hunter bli likvidert. Danny gjenforenes med Davies og Meier som godtar å hjelpe ham i bytte mot en andel av pengene.

## Medvirkende
* Jason Statham som Danny Bryce
* Clive Owen som Spike Logan
* Yvonne Strahovski som Anne Frazier
* Robert De Niro som Hunter
* Lachy Hulme som Harris
* Dominic Purcell som Davies 
* Aden Young som Meier
* Ben Mendelsohn som Martin
* Grant Bowler som kaptein James Cregg. 

## Eksterne lenker
*
Emilie Hegh Arntzen

**Emilie Hegh Arntzen** (født 1994) er en norsk håndballspiller som spiller for CSM București og for det norske landslaget. Arntzen vokste opp i Skien hvor hun blant annet spilte for Herkules og Gjerpen HK i en ung alder. Hun fullførte tre år på VGs på Toppidrettsgymnaset i Telemark (TTG). Senere byttet Emilie til Byåsen, og så videre til Vipers Kristiansand hvor hun var med på å vinne Champions League gull.

## Håndballkarriere
### Klubblag
Hegh Arntzen startet tidlig med svømming og fotball, men valgte håndball i 3. klasse på barneskolen i Stord. Hun startet å spille håndball for  etter at moren Hanne Hegh startet et aldersbestemt jentelag i klubben, men familien flyttet til Skien da Hegh Arntzen var ni år. Der spilte hun for Gulset og Herkules, før hun meldte overgang til  hvor faren Ketil Arntzen ble hennes trener.

Den 20. mai 2014 signerte Hegh Arntzen kontrakt med , og flyttet til Trondheim etter 2013/2014-sesongen. I 2017 gikk hun til  etter å ha undertegnet en toårskontrakt med klubben. I 2021 gikk hun til CSM București i Romania.

### Landslag
Hun debuterte på A-landslaget mot Island 9. oktober 2014 under Golden League i Danmark. Hun ble deretter tatt ut i troppen til Håndball-EM 2014.

Høsten 2017 ble hun tatt ut til landslaget for å være bakspiller i kvalifiseringskampene til EM.

Høsten 2018 ble hun på nytt tatt ut til landslaget. Hun spilte på Norges lag som tok gull i EM 2020.

### Mesterskapstitler

* Ungdoms-EM 2011: Bronsemedalje
* Ungdoms-VM 2012: Bronsemedalje
* Junior-EM 2013: 4.-plass
* Junior-VM 2014: 9.-plass
* EM 2014 – Gull
* OL 2016 – Bronse
* EM 2016 – Gull
* EM 2020 – Gull
* VM 2021 – Gull
* EM 2022 – Gull

## Annet

### Familie
Hegh Arntzens mor er tidligere landslagsspiller Hanne Hegh, mens hennes far er -trener Ketil Arntzen. Hegh Arntzen flyttet til Stord sommeren 1994, der hennes far var trener for Stord Handballs kvinnelag.

### Studier
I 2014 studerte hun til barnevernspedagog i Trondheim ved siden av håndballen. Høsten 2016 startet hun på studier i økonomi og administrasjon ved NTNU Handelshøyskolen.

## Referanser


## Eksterne lenker
* 
* Profil på *.no*
Marehan

**Marehan** (somalisk: Mareexaan, Arabisk: مريحان‎, Marehan bin Ahmed bin Abdirahman bin Is'mail bin Ibrahim al Jaberti) er en  somalisk klan. Den er blant de største  Darod sub-klaner og bor hovedsakelig i  Jubbada Hoose, Gedo og Jubbada Dhexe-fylkene (Jubaland) i Sørvest-Somalia, Galguduud og Mudug-fylkene i midtre Somalia, Ogaden i Etiopia og nordøst i Kenya.

## Politiske organisasjoner
* Marehan Union (MU) (1956–1969)
* Somali Revolutionary Socialist Party (SRSP) (1969–1976)
* Supreme Revolutionary Council (SRC) (1976–1991)
* Somali National Front (SNF) (1991–2001)
* Juba Valley Alliance (JVA) (2001–idag)

## Kjente personer
* Mohamed Abdullahi Mohamed somalisk president fra 2017
* Mohamed Siad Barre, somalisk president fra 1969 til 1991
* Barre Adan Shire Hiiraale, tidligere forvsraminister
* Ahmed Farah Ali 'Idaja', akademiker og forfatter
* Fatimo Isaak Bihi, Somalias første kvinnelige ambassadør
* Abdulrahman Jama Barre, tidligere utenriksminister
* Ali Matan Hashi, Somalias første pilot, tidligere justis- og helseminister
* Mohamed Abdullahi Mohamed, statsminister i Somalia  fra 2010 til 2011
* Abdi Farah Shirdon, statsminister  i  Somalia fra 2012 til 2013
* Abdiweli Sheikh Ahmed, statsminister i Somalia fra 2013 til 2014
Shame, Shame, Shame

***Shame, Shame, Shame*** er en sang skrevet av Sylvia Robinson som ble spilt inn og gitt ut på singel med Shirley & Company i 1974.

Ike Turner sammen med Tina Turner og Home Grown Funk spilte den inn og ga den ut på albumet *[[The Edge (album)|The Edge]]* i 1980. Sangen ble gitt ut på singel i 1982. Singelen kom på 27.-plass i USA og 47.-plass i Nederland.

Izabella Scorupco utga denne sangen som singel i 1992.
Sorgenfrigata

**Sorgenfrigata** kan vise til:

* Sorgenfrigata (Fredrikstad) – en gate på Sellebakk i Fredrikstad.
* Sorgenfrigata (Oslo) – en gate i bydel Frogner i Oslo.
Darja Dmitrijeva (håndballspiller)

**Darja Jevgenjevna Dmitrijeva** (russisk: Дарья Евгеньевна Дмитриева; født 9. august 1995) er en russisk håndballspiller som spiller for HBK CSKA Moskva og det russiske kvinnelandslaget.

Dmitrijeva ble tatt ut til den russiske troppen til EM 2014 til tross for at hun ikke hadde offisielle landskamper på forhånd. I Russlands åpningskamp mot Ungarn ble hun toppscorer med syv mål.

Hun tok gull under Sommer-OL 2016.

## Referanser


## Eksterne lenker
*
Anwar El Ghazi

**Anwar El Ghazi** (født 1995) er en nederlandsk fotballspiller som spiller for den walisiske klubben .

Han er av marokkansk herkomst.

Han scoret sitt første mål i UEFA Champions League den 22. oktober 2014 for Ajax borte mot , en kamp de tapte 3-1.

## Referanser


## Eksterne lenker
* 
* Netherlands U17 stats på OnsOranje
* Netherlands U18 stats på OnsOranje
Katarina Ježić

**Katarina Ježić** (født 19. desember 1992 i Rijeka) er en kroatisk håndballspiller, som spiller for den montenegrinske klubben Budućnost og det kroatiske landslaget. Hun spilte frem til 2012 for klubben Lokomotiva Zagreb i hjemlandet. Ježić var i den kroatiske troppen til VM 2011, EM 2012 og EM 2014. Før EM 2014 hadde hun 41 landskamper og 71 landslagsmål.

## Referanser


## Eksterne lenker
*
Den andre wienerskole

**Den andre wienerskolen** (tysk: **Zweite Wiener Schule, Neue Wiener Schule**) viser til en komponistsirkel rundt Arnold Schönberg som holdt i Wien tidlig på 1900-tallet. Retningen blir også kalt Schönberg-skolen. Den har hatt stor betydning for moderne vestlig kunstmusikk. Opprinnelig skrev komponister i skolen musikk med senromantisk utvidet tonalitet, men fulgte Schönbergs utvikling fram til først en atonal ekspresjonisme uten tonalt senter og deretter dannelsen av tolvtonesystemet. Teknikken ble videreutviklet av elevene hans, særlig Alban Berg og Anton Webern.

Schönberg begynte å undervise i Wien i 1903, og holdt på fram til 1925. Både Berg og Webern begynte å studere under han allerede i 1904, og dannet den innerste kjernen i skolen som etterhvert skulle få en rekke tilhengere. Selv om teknikkene representerte en radikal nyskapning for publikum, regner den andre wienerskolen seg om del av en ubrutt wienerklassisistisk tradisjon som var blitt videreført av komponister som Johannes Brahms og Gustav Mahler. Likhetstrekkene mellom disse foregangerne var bruk av motiv og tema i variasjonsformer. Sånn sett skildrer den andre wienerskolen seg fra den andre hovedstrømninga i samtidsmusikken, neoklassisismen, ved at den tok klar avstand fra mange romantiske tradisjoner. Gruppen ble oppløst på 1930-tallet. De viktigste grunnene til dette var at Adolf Hitler kom til makta i Tyskland i 1933, slik at Schönberg ble tvunget til å dra i eksil i USA, og at Alban Berg døde i 1935. Ideene til gruppa fikk stor innvirkning på nye komponister etter den andre verdenskrigen.

I tillegg til Schönberg, Berg og Webern var elever som kan knyttes til retninga Ernst Krenek, Heinrich Jalowetz, Erwin Stein og Egon Wellesz i første runde og senere Eduard Steuermann, Hanns Eisler, Roberto Gerhard, Norbert von Hannenheim, Rudolf Kolisch, Paul A. Pisk, Karl Rankl, Josef Rufer, Nikos Skalkottas, Viktor Ullmann og Winfried Zillig. Ikke alle studentene fulgte Schönberg i tolvtoneteknikken og den totale kromatismen. Svogeren til Schönberg, Alexander Zemlinsky, blir tidvis regna inn i skolen selv om han aldri var elev av Schönberg, og heller ikke forkasta tradisjonell tonalitet. En del senere elever av Schönberg i Berglin, som Zillig, Gerhard og Skalkottas, i tillegg til noen av elevenes elever, som Hans Erich Apostel under Berg og René Leibowitz, Leopold Spinner og Ludwig Zenk under Webern, er tidvis også regnet med. Derimot regnes sjelden hans elever fra 1933, som John Cage, Leon Kirchner og Gerald Strang.

## Kilder
*Rudolf Stephan, «Wiener Schule», Die Musik in Geschichte und Gegenwart: allgemeine Enzyklopädie der Musik, 2, revidert versjon, redigert av Ludwig Finscher, 26 bind i to deler, (Kassel, Basel, London, [etc.]: Bärenreiter-Verlag; Stuttgart and Weimar: J. B. Metzler, 1998): Part 1 (Sachteil), vol. 9 (Sy–Z): cols. 2034–45. ISBN 9783761811283 (Bärenreiter); ISBN 9783476410252 (Metzler). citation from cols. 2035–36.
Ronald Jakobsen

**Ronald Hermann Jakobsen** (født 14. desember 1956 på Nesna) er en norsk billedkunstner, bosatt i Lillesand. Han arbeider i hovedsak med maleri og grafikk.

I perioden 1981-85 tok han utdannelse ved Vestlandets kunstakademi. Han har flere separatutstillinger bak seg, blant annet i Galleri Vikerødegården på Furnes (1987), kunstforeninger i Tromsø (1988) og Lillesand (1992), Bomuldsfabriken Kunsthall (1999), Galleri BI-Z i Kristiansand (2009) og Galleri Heer i Oslo (2010). I Galleri Heer viste han oljemalerier og akvareller med blant annet motiv fra byrom, landskapsmalerier og et par akter. Han har deltatt på Sørlandsutstillingen fem ganger, siste gang i 1991. I 1992 deltok Jakobsen på Høstutstillingen, og året etter på en gruppeutstilling ved Sørlandets kunstmuseum i Kristiansand. Jakobsen er innkjøpt av Norsk kulturråd i 1986 og Sørlandets kunstmuseum i 1999. 

Ronald Jakobsen har illustrert barneboka *[[I Morgentåkedalen]],* som første gang ble utgitt på Fabritius forlag i 1981. Illustrasjonene viser eventyraktige skikkelser som går i ett med et tåkelandskap.

Prisen til «Årets Lillesandsbedrift» bestod i 2010 av en gavesjekk og et av Jakobsens malerier med motiv fra Saltholmen, et sted maleren har hentet mange av sine motiv fra.

Sommeren 2014 deltok Jakobsen på en større utstilling sammen med birkeneskunstner Barbro Raen Thomassen i Meta Hansens hus i Lillesand.  

Ronald Jakobsen er medlem i Norske billedkunstnere Agder og Norske malere (LNM).

## Referanser


## Litteratur
* Minge, Hans Otto (1999): *Norske billedkunstnere Agder*, s. 88 og 89
* Deberitz, Jan/Jakobsen, Ronald: *I Morgentåkedalen*, Fabritius forlag 1981
Jacob Steen

**Jacob Steen** (født ca.1750 i Bergen, død 19. november 1804 i Christiania) var en norsk gullsmed. Han var sønn av gullsmeden Hans Bierregaard i Bergen og gikk i lære hos Christopher Linde samme sted. Han avsluttet sin læretid i 1760. I 1765 presenterte han sin mesterprøve, en gullring og et halssmykke i gull for lauget i Christiania der han løste borgerskap.

Jacob Steen var oldermann i Christianialauget fra 1785 til 1791. Han hadde fire svenner på verkstedet i 1801.

## Litteratur
* Fossberg, Jorunn (1994): *Norske sølvstempler. Gullsmedhåndverket i byene på Østlandet før 1870.* Oslo. ISBN 82-00-21696-9

## Eksterne lenker
* 
*  Se arbeider av Jacob Steen i DigitaltMuseum.
Use Me

***Use Me*** kan sikte til:

* Use Me (band), et norsk pop-punk/powerpop band fra Moss og Tønsberg.
* *[[Use Me (singel)]]*, en singel med Bill Withers
Diafra Sakho

**Diafra Sakho** (født 24. desember 1989) er en senegalesisk fotballspiller som fra 31. desember 2019 er klubbløs.

Han har tidligere spilt for de franske klubbene Metz og Boulogne.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* West Ham United profile
Főnixhallen

**Főnixhallen** er en flerbruks innendørs idrettsarena i Ungarns nest største by Debrecen. Hallen har plass til 8&nbsp;500 tilskuere og åpnet i september 2002. Arenaen er oppkalt etter Fugl Føniks, en mytologisk figur som er symbolet til Debrecen.

Verdensmesterskapet i turn 2002 ble arrangert i Főnixhallen, og den har deretter vært arena for en rekke arrangementer, som ishockey-, fotball-, basketball- og håndballturneringer, ballett, konserter, utstillinger, konferanser og isshow. Enkelte av kampene i håndball-EM 2014 for kvinner spilles i Főnixhallen.
Jana Uskova

**Jana Viktorovna Uskova** (russisk: Яна Викторовна Ускова; født: 28. september 1985 i Majkop i Adygia) er en russisk håndballspiller, som spiller på det russiske landslaget og klubblaget Zvezda Zvenigorod. Hun har tidligere spilt for klubbene AGU-Adyif Majkop og Rostov-Don.

Uskova ble verdensmester med det russland landslaget i 2005 og igjen i 2007. Året etter var hun i den russiske troppen som tok sølv i Sommer-OL 2008. Hun deltok også i VM 2011 og i EM 2014. Før EM 2014 hadde hun 96 landskamper og 142 landslagsmål.

## Referanser


## Eksterne lenker
* 
* Profil på eurohandball.com
Inger Mikkelsen Røsoch

**Inger «Mikro» Mikkelsen Røsoch** (1905–1997) var en norsk pianist, kjent fra NRK Radio der hun var akkompagnatør i over femti år.

Hun var datter av Martin Mikkelsen og Anna Moxness. Etter å ha spilt piano siden fire års alder, spilte hun som tolvåring våren 1918 ved Studentersamfundet i Trondhjem og fikk tilnavnet «Mikro» fordi hun ikke nådde ned til pedalene. Seksten år gammel debuterte hun ved byens klassiske scene. Senere ble hun med i Bodega Band (etablert 1929) som var samfunnets jazzorkester, og samtidig landets første storband. Hun ble livsvarig medlem og første kvinnelige medlem i De Sorte Faars Ridderskab i 1947.

På oppfordring av programsekretær (og senere svoger) Henry Røsoch (1894–1950), ble hun med da byen fikk sin første lokalradio Trondheim kringkaster, eid av Telegrafverket og fra 1933 av NRK. Der debuterte hun ved åpningen den 4. mai 1930 og akkompagnerte etter hvert i programposten «Strekken» som handlet om gymnastikk og ble en av de lengste programpostene hos NRK Trøndelag. Mest kjent ble hun etter at hun i 1949 ble med som akkompagnatør i Reidar Morset (1918–2001) sine gymnastikkprogram. Også Morsets datter Ingrid ble med, og pågikk frem til 1982 da Morset trakk seg tilbake. Fra 1952 var hun også brukt i andre sammenhenger på NRK radio. Mikkelsen var pianist da Otto Nielsen (1909–82) og komponist Harald Haugen på 1930-tallet satte opp den første radio-operette, «Postboks 39», og mottok i 1979 Trondheim kommunes kulturpris sammen med nevnte Nielsen. Hun var gift med handelslærer Kolbjørn Røsoch (1897–1979).

## Referanser
Only Women Bleed

**«Only Women Bleed»** er en sang skrevet av Alice Cooper og Dick Wagner som ble spilt inn og gitt ut på albumet *Welcome to My Nightmare* med Alice Cooper i 1975. Sangen ble også gitt ut på singel senere samme år.

Ike & Tina Turner spilte sangen live flere ganger, blant annet på TV-showet *Don Kirshner's Rock Concert* i 1975. Ike Turner sammen med Tina Turner og Home Grown Funk spilte den inn og ga den ut på albumet *[[The Edge (album)|The Edge]]* i 1980.

## Eksterne lenker
*
Hess’ lov

**Hess' lov** er en kjemisk lov, oppkalt etter Germain Hess (1802–1850). Hess' lov sier at den totale entalpiforandringen gjennom et sett med kjemiske reaksjoner er den samme uavhengig om reaksjonen foregår i ett eller flere steg.
Entalpi er dermed en tilstandsfunksjon.

Entalpiendringen til en kjemisk reaksjon er gitt ved:

\Delta H_{reaksjon} = \sum \Delta H_{produkter} - \sum \Delta H_{reaktanter}

og forutsetter at man hensyntar reaksjonens støkiometri. Benevningen er vanligvis \left[ \frac{\mathrm{kJ}}{\mathrm{mol}} \right].

For \Delta H_{reaksjon} > 0 vil varme bli absorbert av systemet, og reaksjonen er endoterm. I motsatt fall er reaksjonen eksoterm, med tilhørende frigjøring av varme fra systemet til omgivelsene.

## Referanser
Karl Friedrich Hormuth

**Karl Friedrich Hormuth** (født 12. april 1904 i Mannheim-Lindenhof, død 3. juni 1992 i Neibsheim) var en tysk paleontolog. Hormuth er kjent for sine funn av verktøy som ble brukt av heidelbergmennesket. I 1924 oppdaget han 29 redskaper av chert i et grustak i den lille kommunen Mauer. Redskapene er antatt å ha tilknytning til et tidligere funn samme sted av underkjeven fra Mauer, det hittil eldste kjente eksempel på og et typeeksempel på fortidsmennesket *Homo heidelbergensis*.

## Referanser


## Litteratur
* Dietrich Wegner u.a.: *Karl Friedrich Hormuth – Ein Mannheimer Wissenschaftler findet die Werkzeuge des Homo erectus heidelbergensis*. I *Homo heidelbergensis von Mauer*, Universitätsverlag C. Winter, Heidelberg 1997,
Wilhelm Freudenberg (paleontolog)

**Wilhelm Freudenberg** (født 17. mai 1881 i Weinheim, død 28. januar 1960 samme sted) var en tysk paleontolog. Ved siden av sitt forskningsarbeid, var  Freudenberg professor i Göttingen og kurator i mineralogi og geologi ved *Landessammlungen für Naturkunde* i Karlsruhe.

I 1933 oppdaget han et fragment av et pannebein i et grustak i den lille kommunen Mauer, som kan ha tilhørt heidelbergmennesket. Det er antatt å ha tilknytning til et tidligere funn samme sted av underkjeven fra Mauer, det hittil eldste kjente eksempel på og et typeeksempel på fortidsmennesket *Homo heidelbergensis*.

## Referanser


## Litteratur
* Dietrich Wegner, Wolfram Freudenberg: *Wilhelm Freudenberg – Ein fast vergessener Erforscher der Fundstelle Mauer „Grafenrain“*. I *Homo heidelbergensis von Mauer*, Universitätsverlag C. Winter, Heidelberg 1997
Alfredo Baldomir

**Alfredo Baldomir Ferrari** (født 27. august 1884 i Paysandú, død 25. februar 1948 i Montevideo) var en uruguayansk arkitekt, militær og politiker. Han var president i Uruguay fra 19. juni 1938 til 1. mars 1943.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Ellen Gjerpe Hansen

**Ellen Marie Gjerpe Hansen** (født 1941) er en norsk tidligere politiker (H) og saksbehandler i trygdevesenet. Hun var fylkesordfører i Vestfold og vararepresentant på Stortinget for Høyre.

Hun vokste opp på gård, og gikk ut i arbeid som sekretær ved advokatfirmaet E. Nordahl-Larsen & Karl Styren i Tønsberg etter handelsskolen i 1960. I 1962 ble Hansen ansatt i Trygdeetaten, der hun tilbragte resten av sitt yrkesaktive liv. Hun var ansatt ved trygdekontoret i Sem 1962–1981, trygdeetatsskolen for Vestfold, Buskerud og Telemark 1982–1985, Rikstrygdeverket og Trygdeetatskolen i Oslo 1986–1990 samt fylkestrygdekontoret i Buskerud fra 1990.

Hansen var medlem av Vestfold fylkesting 1976–2003, medlem av fylkesutvalget 1980–2003 og fylkesordfører 1992–2003. Etter tiden som fylkesordfører har hun vært blant annet styreleder i Røde Kors i Vestfold. Hun var 1. vararepresentant til Stortinget fra Vestfold 1985–1993 og 1997–2001. Hansen har møtt på Stortinget i til sammen 4 år. Hun møtte fast for statssekretær Morten Steenstrup 1985–1986, og satt i Stortingets landbrukskomité. Hun møtte senere under Ole Johs. Brunæs' sykefravær 1997–2000, fikk permisjon fra fylkesordførervervet, og satt i Stortingets samferdselskomité.

## Referanser


## Eksterne lenker
*
Karbonisering

**Karbonisering** eller **karbonering** er prosessen med å oppløse karbondioksid i en væske. Prosessen involverer vanligvis karbondioksid under høyt trykk. Når trykket reduseres, blir karbondioksiden frigjort fra løsningen som små bobler, som forårsaker effervescens. Et eksempel på karbonisering er oppløsning av karbondioksid i vann, som resulterer i kullsyreholdig vann.

## Se også
* Kullsyremaskin, et husholdsningsapparat for karbonisering av vann
Juan José de Amézaga

**Juan José de Amézaga Landabaso** (1881–1956) var en uruguayansk advokat og politiker. Han fungerte som president i Uruguay fra 1. mars 1943 til 1. mars 1947.

## Se også
* Liste over Uruguays presidenter

## Referanser


## Eksterne lenker
* Liste over Uruguays presidenter fra 1830 til 2005,  www.parlamento.gub.uy (spansk)
Muslingkalk

**Muslingkalk** er et geologisk lag som tilhører den mellomste hovedavdelingen i Triassystemet i Tyskland og tilgrensende områder. Lagrekken består av kalkstein og dolomitt med en mektighet på ca. 300&nbsp;m med lag av halitt og gips.

Laget er rikt på fossiler, deriblant av sjøliljen *[[Encrinus]]*.
Luis Batlle Berres

**Luis Conrado Batlle Berres** (født 26. november 1897 i Montevideo, død 15. juli 1964 samme stade) var en uruguayansk journalist og politiker. Han fungerte som president i Uruguay fra 2. august 1947 til 1. mars 1951 og fra 1. mars 1955 til 1. mars 1956.

## Se også
* Liste over Uruguays presidenter
* Jorge Batlle Ibáñez

## Referanser


## Litteratur
* *Latin American Lives* (1998). Archivo Biográfico de España, Portugal e Iberoamérica (ABEPI), S.312f.
* *Who is Who in Latin America - Part V 1950*, Archivo Biográfico de España, Portugal e Iberoamérica (ABEPI), S.290.

## Eksterne lenker
* 
* Liste over Uruguays presidenter fra 1830 til 2005,  www.parlamento.gub.uy (spansk)
Skogelefant

**Skogelefant** (*Palaeoloxodon antiquus*) er en utdødd elefantart.

Den utmerket seg ved å ha svært rette støttenner og er en av de største elefantene som noengang har levd. Hannene hadde under optimale forhold en gjennomsnittlig skulderhøyde på 400 cm og en vekt på 13 tonn. Et eksemplar fra  Montreuil i Frankrike kan ha hatt en skulderhøyde på 420 cm og en vekt på 15 tonn.

Arten var utbredt i Mellom- og Sør-Europa og i Sørvest-Asia. Lenger øst i Asia overtok den enda større *Palaeoloxodon namadicus*. De eldste funnene i Europa er fra Italia i begynnelsen av midtre pleistocen for  siden, men det ser ikke ut til at arten forekom i Mellom-Europa før for  siden. De yngste funnene er fotspor funnet sørvest på Den iberiske halvøy fra siste istid for  siden.

Skogelefant var et skogsdyr som delvis overtok den økologiske nisjen som sørmammut (*Mammuthus meridionalis*) fylte i tidlig pleistocen. Det er ikke gjort funn der begge arter forekommer i lag av samme alder. I Mellom-Europa er skogelefanten typisk for mellomistider. Mammuter overtok når det var istid, og skogelefanten trakk seg midlertidig tilbake til Sør-Europa.

Noen av dvergelefantene på middelhavsøyene, *P.&nbsp;falconeri*, *P.&nbsp;tiliensis* og *P.&nbsp;mnaidriensis*, var nært beslektet med skogelefanten og nedstammer antagelig fra den.

Utfra morfologiske trekk mente en tidligere at skogelefanten tilhørte samme utviklingslinje som den nålevende indiske elefanten (*Elephas maximus*), og det vitenskapelige navnet *Elephas antiquus* ble brukt. En genetisk studie fra 2016–17 viste derimot at skogelefant er nært i slekt med den nålevende afrikansk skogelefant (*Loxodonta cyclotis*). Den andre nålevende afrikanske arten, afrikansk savanneelefant (*L.&nbsp;africana*), så faktisk ut til å være fjernere beslektet med afrikansk skogelefant.

En annen genetisk studie ble publisert i 2018. Den viser at skogelefanten er en hybrid med et komplisert opphav. Først skjedde det en krysning der 92&nbsp;% av arvestoffet kom fra en linje nært beslektet med, men utenfor de nålevende ''Loxodonta''-artene,  og 8&nbsp;% fra linja som førte fram ullhåret mammut (*Mammuthus primigenius*). Deretter skjedde det en ny krysning der 64&nbsp;% av arvestoffet kom fra den første hybriden, og 36&nbsp;% fra afrikansk skogelefant.

## Referanser


## Eksterne lenker
*
Seattle (høvding)

**Seattle** (født ca. 1786, død 7. juni 1866) var leder for de nordamerikanske duwamish- og suquamish-stammene i den nåværende USA-amerikanske staten Washington. Skrivemåten Seattle er en anglifisering av lushootseednavnet *Si'ahl*, også skrevet Sealth, Seathle, Seathl og See-ahth (uttalt IPA: [ˈsiʔaːɬ]).

Byen Seattle i delstaten Washington er oppkalt etter ham. Etter sin død er høvding Seattle særlig kjent for en tale og et brev til USAs president som angivelig skal ha blitt forfattet av ham hvor han tar til orde for urbefolkningens rett til land og til forsvar for økologisk bevissthet. Hva Seattle faktisk har uttalt har gått tapt og er blitt sterkt omskrevet i oversetting og viderefortelling. Som historisk kilde regnes Seattles brev til presidenten som et falsum. 

## Seathl-brevet i norsk miljødebatt
Seathl-brevet, med innledningen «*hvem eier luftens renhet og glitteret i vannet*» ble oversatt av Ragnar Frislid og utgitt i Norges Naturvernforbunds tidsskrift Norsk Natur 1/74. I 1975 ble brevet gitt som examen artiumsstiloppgave i videregående skole.
I 1991 ble talen utgitt i særtrykk med forord av Petter Nome med undertittelen «den vakreste tale om det vakreste vi har». Erik Dammann siterte Seattle-brevet i en bok fra 1976 hvor han skrev «Er det ikke på tide det begynner å demre for oss at dette brevet gir uttrykk for et *mer* avansert syn enn det som ligger bak våre forfedres unyanserte naturplyndring og ensidige forherligelse av teknikk og tall.» Brevet har blitt parafrasert av Kystaksjonen i 2014, adressert til «*Den store høvding i Molde har gjort det klart at han ønsker å overta våre fiskeressurser.*» 

I 2016 ble et utdrag av talen gitt som sentralt gitt eksamensoppgave i norsk. I oppgaveteksten ble talen ikke fremstilt som en beretning fra høvdingen, men som tekst som gir uttrykk for holdninger i miljøbevegelsen i USA på 1970-tallet.

## Referanser


## Litteratur
* Eli Gifford *The Many Speeches of Chief Seattle (Seathl): The Manipulation of the Record on Behalf of Religious, Political and Environmental Causes* 2015 ISBN 1518749496
* Albert Furtwangler *Answering Chief Seattle* University of Washington Press 1997 ISBN 0295976330

## Eksterne lenker
*
Joseph Umstatt

**Joseph Umstatt** (1711–1762) var en østerriksk komponist.

## Liv
Joseph Umstatt vokste opp i Wien og kan ha vært elev av Johann Joseph Fux. Mellom 1727 og 1730 studerte Umstatt på Jesuitt-kollegiet i slovakiske  Tyrnau, et viktig musikklærested i Kongedømmet Ungarn.

Deretter spilte Umstatt  cembalo og orgel i kapellet til erkebiskopen i Pressburg, Imre Esterházy, senere hos grev von Dietrichstein i Brünn. Den saksiske *Premierminister* grev Heinrich von Brühl engasjerte Umstatt som hoffkapellmester, og tilslutt var Umstatt hoffkomponist og hoffkapellmester hos biskopen i Bamberg.

## Verk
Umstatt ble regnet som en av de mest originale komponistene for cembalo fra Wien i første halvdel av 1700-tallet. Ellers komponerte han oratorier, messer, rekvier og verdslige musikkdramaer, men den langt overveiende delen av hans produksjon var symfonier, konserter og kammermusikk.

## Referanser


## Eksterne lenker
* 
* 
*  Aepress-side
RS 32 «Kragerø»

**RS 32 «Kragerø»** var en av Redningsselskapets redningsskøyter. Hun ble bygget i 1920 etter tegninger av Colin Archer og er av Vardø/Solli-typen. Midler til skøyta ble for en stor del samlet inn av kvinneforeningen av Redningsselskapet i Kragerø, og fikk derfor navnet «Kragerø». Hun var i tjeneste i 40 år, har reddet 37 mennesker og ydet bistand til 1275 fartøyer. Under krigen transporterte hun en rekke flyktninger til Sverige. Etter krigen fungerte hun en periode som minesveiper.

I 1960 ble hun solgt til USA og ble seilt over Atlanterhavet av amerikaneren Glisner fra San Diego. Etter noen år ble hun videresolgt til San Francisco. I 1995 kom hun igjen til salgs. Ryktene nådde Olav Bjørshol, som kjøpte og seilte RS 32 tilbake til Norge i mars 1996, der hun gjennomgikk omfattende restaurering frem til 2002. Deretter fikk RS 32 hjemmehavn ved Isegran i Fredrikstad. I 2017 ble skøyta kjøpt av Knut Nilsen og Kathinka Gyllenhammar. 
## Tekniske spesifikasjoner
* Bygget 1920 som en Vardø/Solli-type etter Colin Archers tegninger
* Lengde: 47 fot (14,47 m)
* Bredde: 4,98 m
* Dypgående: 2,61 m
* Motor: 2 stk Deutz med Hurt vinkelgear
* Propeller: 2 stk Gori trebladet foldepropell
* Kjølvekt: 9 tonn bly som utvendig ballast
* Seilareal: 180 kvm, to master

## Se også
* Liste over norske redningsskøyter

## Referanser


## Litteratur
* *PSmagasinet* nr 3/2014 s. 34-36
RS 30 «Risør II»

**RS 30  «Risør ll»** var en av Redningsselskapets redningsskøyter. Hun ble bygget i 1914 ved Risør båtbyggeri og fikk navn etter RS «Risør» som forsvant sporløst året før. RS 30 seiler fortsatt i 2014.

## Se også
*Liste over norske redningsskøyter

## Kilder
* *RSmagasinet* nr 3/2014

## Eksterne lenker
* Nettsider for «Risør ll»
Schønings gate

**Schønings gate** kan henvise til følgende gater oppkalt etter historikeren Gerhard Schøning.

* Schønings gate (Oslo)
* Schønings gate (Trondheim)
* Gerhard Schønings gate (Hamar)
Lean on Me

**«Lean on Me»** er en sang skrevet av Bill Withers som ble spilt inn og gitt ut på singel med Bill Withers i 1972. Sangen ble også gitt ut på albumet *Still Bill* senere samme år.

Tina Turner sammen med Ike Turner og Home Grown Funk spilte den inn og ga den ut på albumet *[[The Edge (album)|The Edge]]* i 1980. Sangen ble gitt ut på singel i 1984.

## Eksterne lenker
*
Ole Vigs gate

**Ole Vigs gate** kan vise til følgende veier eller gater i Norge:
* Ole Vigs gate (Bergen)
* Ole Vigs gate (Hamar)
* Ole Vigs gate (Kristiansund)
* Ole Vigs gate (Lillestrøm)
* Ole Vigs gate (Moss)
* Ole Vigs gate (Oslo)
* Ole Vigs gate (Skien)
* Ole Vigs gate (Strørdal)
Arnt Frøseth

**Arnt Frøseth** (1945–2023) var en norsk politiker (Sp) og gårdbruker.

Han var Sør-Trøndelags fylkesordfører fra 1992 til 2003. Han ble valgt med støtte fra ulike samarbeidskonstellasjoner i de tre valgperiodene. Frøseth har også vært innvalgt i Trondheim bystyre. Han var medlem av Senterpartiets sentralstyre i åtte år. Foran stortingsvalget i 2001 forsøkte han å bli nominert til Senterpartiets 1. kandidat fra Sør-Trøndelag, men tapte mot den sittende representanten Morten Lund.

Frøseth var styreleder i Røde Kors i Sør-Trøndelag.

Han drev slektsgården Østre Frøset på Byneset.

Han var sønn av gårdbruker Olav Arntsen Frøseth og hustru Hjørdis Andersdatter Lauglo. Oldefaren Ole Gudmundsen Frøseth var ordfører på Byneset.

## Referanser
Trudvangveien

**Trudvangveien** kan vise til:
 
* Trudvangveien (Oslo), gate i bydel Frogner i Oslo.
* Trudvangveien (Bærum)
Oddvar Hollup

**Oddvar Hollup** (født 1953) er en norsk sosialantropolog og professor ved Høgskolen i Telemark. Han ble i 1994 dr. polit. med avhandlingen *Changing conceptualization of Indian Ethnic Identity in Mauritius*. Hollup har tidligere arbeidet med Sri Lanka i tillegg til Mauritius. Han har tidligere arbeidet ved Universitetet i Agder.

## Referanser
Jo Øvergaard

**Jo Øvergaard** (født 23. februar 1954) er en norsk bonde, bygdeutvikler og kulturverner fra Sollia i Stor-Elvdal, Hedmark.

Han tok over gården Amperhaugen i 1976, og har arbeidet for å ta vare på kulturminnene knyttet til gården. Gårdsdrifta er basert på sau og turisme. Ved siden av gårdsdriften har han også engasjert seg i andre lokale kulturvernoppgaver; i 1994 ble Atnbrufossen vannbruksmuseum innviet. Han har også vært fylkesleder i Norsk Bonde- og Småbrukarlag og nestleder i NBSs landsstyre 1992–94.

For sitt arbeid har han mottatt Olavsrosa i 2012, Hedmark fylkeskommunes kulturpris i 2014 og ble æresmedlem i Hedmark Bonde- og Småbrukarlag i 2014.
## Referanser
Skorpo (Kvinnherad)

**Skorpo** er ei øy i Kvinnherad kommune i Hordaland. Skorpo ligger i Hardangerfjorden utenfor Uskedalen. Storsundet skiller Skorpo og Snilstveitøy fra fastlandet, mens det smale Mjødnasundet skiller de to øyene. Skorpo har hatt en gård, men ingen kjent forhistorisk bosetning.

Øya Skorpo i Kvinnherad kommune har fra 2014 områdenavnet Skorpo som adresse.

Berggrunnen består stort sett av fyllitt. Øya har flere tydelige spor etter istiden. Berget er polert av isen og har tydelige skuringsstriper. Øst-/sørsiden har en mengde jettegryter eller rester av jettegryter, de fleste som halvsirkler med bare den nedre delen intakt. Isbreen presset seg trolig mellom øya og fastlandet. Navnet «Skorpo» beskriver noe høyt, rundaktig og berglendt.

## Referanser
RS 156 «Eivind Eckbo»

**RS 156 «Eivind Eckbo»** er en redningsskøyte i Bergesen-klassen. Fartøyet ble bygd ved Swede Ship Marine AB i 2014.

Byggingen av fartøyet ble fullfinansiert av Eckbos Legat, og har derfor navn etter legatets grunnlegger Eivind Eckbo (1873–1966). Skrog og overbygg er i glassfiberarmert sandwich for å holde vekten nede. Skroget er utformet for minst mulig hekkbølge og baugen kan holdes nede med ballasttank i baugen ved gange i tung sjø. Fartøyet er utstyrt med slepekrok, utstyr for opphenting av personer fra sjøen, brannpumpe og flyttbar lensepumpe.

Fartøyet er bemannet av frivillige fra sjøredningskorpset i Tønsberg.

## Se også

* Redningsselskapets redningsskøyter

## Referanser
Fri Bokhandel

**Fri Bokhandel** er et bokhandelkjede og samvirkeforetak bestående av 42 (per utgangen av 2024) frittstående, mindre bokhandler i Norge. Kjeden ble stiftet i 1998 og omsetter (ifølge ''Store norske leksikon'') totalt for rundt 2&nbsp;% av omsetningen blant alle bokhandlere i landet.

## Referanser


## Eksterne lenker
*
Arvid Sveen

**Arvid Sveen** (født 1944) er en norsk billedkunstner, fotograf og forfatter. Han er utdannet arkitekt ved NTH i 1970, men har siden 1978 arbeidet som billedkunstner og fotograf. Han debuterte med utstillingen «Tegninger» på Frysja bruk i Oslo i 1971. Sveen er født og oppvokst utenfor Lillehammer, men har  i store deler av sitt profesjonelle liv hatt Nord-Norge som utgangspunkt både geografisk og tematisk, først bosatt i Vadsø, senere i Tromsø.

Arvid Sveen har tegnet 51 norske kommunevåpen. 

Han ble tildelt Finnmark fylkes kulturpris i 2004 og Kongens Fortjenstemedalje i 2024.

## Egne bokutgivelser
Kilde:
* *Tinden portretter/portraits* (2006)
* *Mytisk landskap* (2003)
* *Vakre Varanger* (2000)
* *En stein til Gudenes ære* (1997)
* *Helleristninger, Jiepmaluokta/Hjemmeluft, Alta* (1996)

## Referanser


## Eksterne lenker
* Arvid Sveens hjemmeside
* Digitaliserte bøker av Arvid Sveen i Nasjonalbiblioteket.
Cytinus hypocistis

***Cytinus hypocistis*** er en plante i familien Cytinaceae.

Den er en rotparasitt som får all næring fra andre planter, og den mangler klorofyll. Stengelen er 4–8&nbsp;cm lang med oransje eller gule, overlappende skjell. Blomstene er 10–12&nbsp;mm og gule eller kremfarget. De sitter 5–10 sammen i endestilte hoder. Arten snylter på planter i solrosefamilien og vokser sammen med dem i maquis og garrigue.

## Underarter
* *Cytinus hypocistis* subsp. *hypocistis* – hele utbredelsesområdet til arten, snylter på *[[Cistus]]* med hvite blomster
* *Cytinus hypocistis* subsp. *macranthus* – Vest-Spania, Portugal, Nord-Afrika, snylter på *[[Halimium]]*
* *Cytinus hypocistis* subsp. *orientalis* – det østre middelhavsområdet, snylter på *[[Cistus parviflorus]]*
* *Cytinus hypocistis* subsp. *pityusensis* – endemisk for Ibiza

I middelhavslandene finnes også en annen art, *[[Cytinus ruber]]*, som av og til regnes som en underart av *Cytinus hypocistis*.

## Kilder
* 
* 
* Flora Europaea – ''Cytinus hypocistis'' Besøkt 10. desember 2014.

## Eksterne lenker
*
Premier League 2014/15

**Premier League 2014/15** var den 23. sesongen av Premier League. Sesongen startet lørdag 16. august 2014. Manchester City var regjerende mestere. Chelsea vant Premier League for fjerde gang, klubbens femte ligatittel totalt.

Hull City, Burnley og Queens Park Rangers rykket ned til Football League Championship.

## Tabell

## Klubbinfo

## Statistikk

### Toppscorere

### Månedens manager- og spiller

## Opprykk
De tre dårligste klubbene i Premier League rykket automatisk ned til Championship og de to beste klubbene i Championship rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i Championship spilte om en plass i Premier League.

**[[Football League Championship 2014–2015]]:**

|}

;Play-off

## Referanser
Đurđina Jauković

**Đurđina Jauković** (født 1997) er en montenegrinsk håndballspiller som spiller for den franske klubben  og det montenegrinske kvinnelandslaget.

Jauković fikk sin mesterskapsdebut for Montenegro under Håndball-EM 2014.

Hun ble tatt ut i 20-mannstroppen til Per Johansson foran Håndball-VM 2019 i Japan.

## Referanser


## Eksterne lenker
*
Suzhi-demningen

**Suzhi-demningen** er en demning med vannkraftverk i provinsen Qinghai, høyt oppe i elva Huang He i det sentrale Kina. Den ligger ved den lille byen Tangsigang, om lag 100&nbsp;km rett vest for storbyen Lanzhou. Vannkraftverket har en produksjonskapasitet på 2225 MW, fordelt på 3 x 75 MW turbiner.

Dette er en betongkledd steinfyllingsdam som er 51,56 meter høy og 300 - 350 meter lang.

## Se også
*Liste over verdens største vannkraftverk

## Eksterne lenker
Cytinus ruber

***Cytinus ruber*** er en plante i familien Cytinaceae.

Den er en rotparasitt som får all næring fra andre planter, og den mangler klorofyll. Den ligner på slektningen *[[Cytinus hypocistis]]* og ble tidligere regnet som underarten *Cytinus hypocistis* subsp. *kermesinus*. Arten kjennetegnes ved at den alltid har røde skjell på stengelen og blomster som er hvite eller lyst rosa. Den snylter på *[[Cistus]]* med rosa blomster og vokser sammen med dem i maquis og garrigue. *Cytinus ruber* er utbredt ved Middelhavet og i tilstøtende områder fra Portugal og Kanariøyene i vest til Transkaukasia i øst.


Cytinus ruber (flowers).jpg|Blomster
Cytinus ruber (buds).jpg|Knopper
Cytinus Hypocisti 5824.JPG|Habitat på Karmelberget i Israel


## Kilder
* 
* Flora Europaea – ''Cytinus ruber'' Besøkt 10. desember 2014.

## Eksterne lenker
*
Ema Ramusović

**Ema Alivodić** (født **Ramusović**; 28. november 1996) er en montenegrinsk håndballspiller, som spiller for den rumenske hovedstadsklubben  og Montenegros kvinnelandslag. Hun har tidligere spilt for den montenegrinske klubben .

Hun fikk sin mesterskapsdebut under Håndball-EM 2014.

## Referanser


## Eksterne lenker
*
Lotte Grigel

**Lotte Grigel** (født 5. april 1991 i Favrskov) er en dansk håndballspiller, som spiller for den franske klubben Nantes Loire Atlantique Handball og det danske A-landslaget.

## Karriere
### Klubb
Grigel startet å spille håndball i  som seksåring. Med klubben vant hun det danske mesterskapet for «piger» i 2006 og «Dame Junior» i 2008.

### Landslag
Grigel ble tatt ut i bruttotroppen til Håndball-VM 2011 for kvinner, men var ikke blant de 16 utvalgte. Året etter var hun en del av det danske kvinnelandslaget under Håndball-EM 2012 i Serbia.

## Referanser


## Eksterne lenker
*
Iijärvi

**Iijärvi** kan vise til flere innsjøer i Finland:

*Iijärvi (Enare) – i Enare kommune i Lappland
*Iijärvi (Kuusamo) – i Kuusamo kommune i Norra Österbotten
*Iijärvi (Suomussalmi) – i Suomussalmi kommune i Kajanaland
*Iijärvi (Ristijärvi) – i Ristijärvi kommune i Kajanaland
*Iijärvi (Sulkava) – i Sulkava kommune i Södra Savolax
Iijärvi (Enare)

**Iijärvi** (nordsamisk: *Idjajávri*, enaresamisk: *Ijjävri*, skoltesamisk: *Iijäuʹrr*) er en innsjø i Enare kommune i landskapet Lappland i Finland. Den ligger 192,4 meter over havet og er 21 kilometer lang, to kilometer bred og dekker et areal på . Sjøen har utløp mot nord gjennom Neidenelva (finsk: *Näätämöjoki*) som munner ut i Neidenfjorden i Finnmark. Iijärvi ligger i sørenden av Kaldoaivi ødemarksområde.

## Referanser
Iijärvi (Kuusamo)

**Iijärvi** er en innsjø i Kuusamo kommune i landskapet Norra Österbotten i Finland. Den ligger 254 meter over havet og dekker et areal på . Iijärvi består av en rekke lange og smale bukter. Den har utløp gjennom Ijo älv (finsk: *Iijoki*) som renner ut fra den sørvestre delen av sjøen.

## Referanser
Filippa Idéhn

**Filippa Idéhn** (født 15. august 1990 i Jönköping) er en svensk håndballmålvakt, som spiller for den danske klubben Ikast Håndbold og det svenske kvinnelandslaget.

Idéhn var i den svenske troppen til EM 2014..

Hun er en av få håndballmålvakter som bruker kortbukser.

## Referanser


## Eksterne lenker
* 
* Profil på *.se*
Fylkesvei 129

**Fylkesvei 129 i Østfold** går mellom Laslett og Bruberg i Indre Østfold kommune.

Før motortrafikkveien Momarken–Melleby ble åpnet 1. oktober 2014 var veien del av riksvei 22.

## Kommuner og knutepunkter

## Eksterne lenker
* Vegvesenets vegkart 
*
Poplin

**Poplin** er et hardt, tett og lett tekstil vevd i toskaftsbinding med fintrådet varp og grovere veft. Det blir framstilt av bomull som ofte er mercerisert, eller av bomullsblandinger, for eksempel  med polyester.

Ordet stammer fra eldre fransk *papeline*, og henviser til den sørfranske byen Avignon der pavene hadde sin residens i eksil 1309–1377, og der stoffet først ble framstilt.

## Referanser